CELEX: 62007CA0139
Language: fi
Date: 2010-06-29 00:00:00
Title: Asia C-139/07 P: Unionin tuomioistuimen tuomio (suuri jaosto) 29.6.2010 — Euroopan komissio v. Technische Glaswerke Ilmenau GmbH, Suomen tasavalta ja Ruotsin kuningaskunta (Muutoksenhaku — Oikeus tutustua toimielinten asiakirjoihin — Asetus (EY) N:o 1049/2001 — Valtiontukien valvontamenettelyihin liittyvät asiakirjat — Tutkintatoimien tarkoitusten suojaan liittyvä poikkeus — Asianomaisen toimielimen velvollisuus tutkia konkreettisesti tutustumishakemuksessa tarkoitettujen asiakirjojen sisältö)

28.8.2010   
            
            
               FI
            
            
               Euroopan unionin virallinen lehti
            
            
               C 234/2
            
         Unionin tuomioistuimen tuomio (suuri jaosto) 29.6.2010 — Euroopan komissio v. Technische Glaswerke Ilmenau GmbH, Suomen tasavalta ja Ruotsin kuningaskunta
   (Asia C-139/07 P) (1)
   
   (Muutoksenhaku - Oikeus tutustua toimielinten asiakirjoihin - Asetus (EY) N:o 1049/2001 - Valtiontukien valvontamenettelyihin liittyvät asiakirjat - Tutkintatoimien tarkoitusten suojaan liittyvä poikkeus - Asianomaisen toimielimen velvollisuus tutkia konkreettisesti tutustumishakemuksessa tarkoitettujen asiakirjojen sisältö)
   2010/C 234/02
   Oikeudenkäyntikieli: saksa
   
      Asianosaiset
   
   
      Valittaja: Euroopan komissio (asiamiehet: V. Kreuschitz, P. Aalto ja C. Docksey)
   
      Valittajan vastapuolet: Technische Glaswerke Ilmenau GmbH (edustajat: Rechtsanwalt C. Arhold ja Rechtsanwalt N. Wimmer), Suomen tasavalta (asiamies: J. Heliskoski) ja Ruotsin kuningaskunta (asiamiehet: K. Wistrand, S. Johannesson ja K. Petkovska)
   
      Väliintulija, joka tukee Technische Glaswerke Ilmenau GmbH:n vaatimuksia: Tanskan kuningaskunta (asiamies: B. Weis Fogh)
   
      Oikeudenkäynnin kohde
   
   Valitus ensimmäisen oikeusasteen tuomioistuimen (viides jaosto) asiassa T-237/02, Technische Glaswerke Ilmenau GmbH v. Euroopan yhteisöjen komissio, 14.12.2006 antamasta tuomiosta, jolla ensimmäisen oikeusasteen tuomioistuin kumosi komission 28.5.2002 tekemän päätöksen sikäli kuin siinä evättiin kantajalta oikeus tutustua asiakirjoihin, jotka liittyvät sille myönnettyjen valtiontukien tutkintamenettelyihin — Asetuksen (EY) N:o 1049/2001 soveltaminen asiakirjoihin, jotka liittyvät valtiontukien tutkintamenettelyihin — Kyseessä olevalla toimielimellä oleva velvollisuus suorittaa todellinen ja yksilöllinen arviointi tietojensaantipyynnön kohteena olevista asiakirjoista
   
      Tuomiolauselma
   
   
               1)
            
            
               Euroopan yhteisöjen ensimmäisen oikeusasteen tuomioistuimen asiassa T-237/02, Technische Glaswerke Ilmenau vastaan komissio, 14.12.2006 antaman tuomion tuomiolauselman 1 ja 3 kohta kumotaan.
            
         
               2)
            
            
               Ensimmäisen oikeusasteen tuomioistuimessa nostettu kanne, jossa vaaditaan kumoamaan 28.5.2002 tehty Euroopan yhteisöjen komission päätös siltä osin kuin sillä evättiin oikeus tutustua Technische Glaswerke Ilmenau GmbH:lle myönnettyjen valtiontukien valvontamenettelyyn liittyviin asiakirjoihin, hylätään.
            
         
               3)
            
            
               Technische Glaswerke Ilmenau GmbH:n vastaa omista oikeudenkäyntikuluistaan, ja se velvoitetaan korvaamaan komission oikeudenkäyntikulut sekä ensimmäisessä oikeusasteessa että tässä valitusasiassa.
            
         
               4)
            
            
               Tanskan kuningaskunta, Suomen tasavalta ja Ruotsin kuningaskunta vastaavat omista oikeudenkäyntikuluistaan.
            
         
      (1)  EUVL C 140, 23.6.2007.